Bitcoin-brukere fortviler etter gigabrekk

Enorme verdier har blitt robbet fra det svarte bitcoin-markedet. Nå prøver brukerne å spore opp forsvunnen elektronisk valuta til en verdi av 629 millioner kroner.

DIGITAL VALUTA: Bitcoins er en digital valuta og bildet viser symbolske bitcoins. Den siste tiden har den nye valutatypen steget enormt i verdi. Vis mer byoutline Rick Bowmer

Publisert: Oppdatert: 4. desember 2013 07:56 , Publisert: 4. desember 2013 07:46

- Jeg har solgt tung narkotika i nokså stort omfang og hadde 55.000 bundet opp til siden. Jeg skylder penger til noen ganske fæle folk, skriver en bitcoin-bruker av den lyssky nettsiden «Sheep Marketplace» som nå er stengt etter et omfattende tyveri.



- De har allerede truet med med døden. Jeg er 26 år. Jeg gråter, skjelver og tårene renner. Det er ikke noen utvei fra dette, skriver han ifølge Daily Mirror.

Dette er bitcoins Bitcoin er en digital «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Pengene «utstedes» ved at et dataprogram lager nye bitcoins.

Vis mer vg-expand-down

Han er bare en av mange brukere av nettstedet «Sheep Marketplace» som nå fortviler, etter at de ble robbet for til sammen 96.000 bitcoins, til en verdi av omtrent 629 millioner norske kroner. Det skriver TheNew Statesman.

Bitcoins har delvis blitt populært fordi man anonymt kan handle og selge på nettet. Thailand har allerede forbudt den virtuelle valutaen, og norske myndigheter er i gang med å finne ut hvordan de kan skattlegge bruken av bitcoins.

Svart marked

«Sheep Marketplace» er et av flere nettsteder som erstattet «Silk Road». Sistnevnte ble stengt tidligere i høst på grunn av omsetning av narkotika. I praksis er slike nettsteder et svart marked for ulovlige varer, med bitcoin som valuta. Slike nettsteder er bare tilgjengelige med spesielle nettlesere som sikrer brukerne ekstra anonymitet.



En eller flere brukere skal ha klart å forfalske brukernes bitcoin-saldo på siden, slik at de ikke merket at de ble tappet for penger. I løpet av en uke ble siden tømt for store verdier, helt til administratorene forstod hva som skjedde og stengte markedet.

Les også: E24s store sak om hva bitcoins er



Jakter tyvenKjeltringen skal være den anonyme selgeren «EBOOK101».



Ettersom de fleste som bruker slike sider enten selger eller handler varer som ellers er ulovlige å omsette ber de neppe politiet om hjelp. Men brukerne av siden jakter nå bitcoin-tyven.



Alle transaksjoner er offentlige, og lagres i en database alle i nettverket kan sjekke. Kryptografi besørger sikkerheten, og en lett tilgjengelig følgehistorie gjør at pengene bare kan brukes av eier, og ikke flere ganger.

Dette gjør det også vanskelig å hvitvaske penger gjennom tjenesten, men brukere kan bruke såkalte «bitcoin-tumbler»-tjenester som deler opp og mikser miljøet og sender dem frem og tilbake tusenivs av ganger slik at de blir vanskeligere å spore opp. Men på grunn av de enorme pengesummene som nå flyttes frem og tilbake, mener likevel brukere av nettstedet reddit å ha klart å spore transaksjonene. Håpet er at man slik skal kunne spore opp en bankkonto for å overføre penger fra salg av bitcoin, og slik komme på sporet av tyven(e). Men om dette vil lykkes, gjenstår å se.

Les også

Jusprofessor om Bitcoin: - Å investere i bitcoin til en kurs over 1.000 dollar er galskapØysamfunn vil trykke fysiske BitcoinKastet harddisk med Bitcoins verdt 52 millioner kronerBitcoins setter nok en rekord